นายบรรหาร กล่าวต่อว่า สำหรับนายวิโรจน์เป็นคนน่ารัก อยากมาอยู่กับพรรคชาติไทยแล้ว และต้องการลงสมัครส.ส.แบบเขตแถวเยาวราช เท่าที่เคยลงพื้นที่หาเสียงแถวเยาวราชนั้นเห็นว่าเป็นพื้นที่ที่มีปัญหาเยอะ ไม่ว่าจะเรื่องชุมชนแออัด ปัญหาโครงสร้างพื้นฐาน สิ่งแวดล้อม โจรผู้และความไม่ปลอดภัยในชีวิตและทรัพย์สิน ในส่วนพ.อ.ดร.นาฬิกอติภัคนั้น เดิมเคยเป็นผู้ช่วยรัฐมนตรีเทคโนโลยีสารสนเทศ (ไอซีที) ตนอยากให้มาช่วยปรับปรุงระบบไอซีทีของพรรคชาติไทยทันสมัยร่วมกับนายวราวุธ ศิลปอาชา ที่ดูแลเรื่องนี้อยู่ ซึ่งหวังว่าจะมาสร้างโครงข่ายการติดต่อสื่อสารที่ทันสมัย"การเลือกตั้งพรรคชาติไทยเคยไปทะเลาะกับใคร ขณะนี้ต่างฝ่ายต่างหาเสียงกันแล้ว ต่างฝ่ายก็จะเอารถไฟถูก รถใต้ดิน รถบนดิน ไม่แน่ว่าพรรคชาติไทยจะเสนอรถไฟอวกาศมาอีกรูปแบบหนึ่งก็ได้ และจะมอบให้พ.อ.นาฬิกอติภัทไปดูว่ามีหรือไม่รถไฟอวกาศที่จะไปได้ ตอนนี้ไม่ได้สู้กันบนดินใต้ดินแล้ว อยากเรียนให้ทราบว่าในอนาคตพรรคจะทำถึงขนาดนั้นเลย"นายบรรหารกล่าวนายบรรหาร กล่าวต่อว่า สำหรับการปฏิรูปการเมืองนั้นพรรคชาติไทยนำการปฏิรูปได้สำเร็จ มีรัฐธรรมนูญพ.ศ. 2540 มีคนไปพูดที่สถาบันพระปกเกล้าฯว่าตนไม่รู้จะปฏิรูปการเมืองอย่างไรนั้น ขอบอกว่าตนทำการปฏิรูปการเมืองแก้รัฐธรรมนูญมาตรา 211 เพื่อให้ประชาชนเข้ามามีส่วนร่วมในการแก้ไขรัฐธรรมนูญ ดังนั้นจะมาบอกว่าตนไม่รู้เรื่องการปฏิรูปได้อย่างไร คนที่พูดต่างหากที่อัลไซเมอร์ไม่รู้เรื่อง ถ้าถามว่ารัฐธรรมนูญฉบับนี้ ตนก็ว่าดี มีองค์กรอิสระขึ้นมาดูแลทุกด้าน อยู่ที่การใช้ให้เหมาะสม แต่ก็อย่างว่าไม่มีอะไรที่ร่างขึ้นมาแล้วไม่มีข้อบกพร่อง การเลือกตั้งครั้งนี้พรรคชาติไทยเน้นหนักเรื่องการปฏิรูปการเมือง และถ้าได้แก้เอง ถ้ามีอำนาจที่จะทำได้นั้น บอกได้เลยว่าไม่เกิน 1 ปีครึ่งเสร็จหมด สามารถยุบสภาเพื่อเลือกตั้งใหม่ได้แน่นอน
ใครคือผู้ก่อตั้งพรรคชาติไทย 
นายวิโรจน์